Turizm va madaniy meros vaziriga o'rinbosarlar tayinlandi

Shavkat Mirziyoevning tegishli qarori bilan turizm va madaniy meros vaziriga o'rinbosarlar tayinlandi. Bu haqda vazirlik axborot xizmati “Bugun.uz”ga xabar berdi.
Tayinlovga ko'ra, Baxtiyor Ibragimov turizm va madaniy meros vazirining xalqaro turizmni rivojlantirish, ichki va ziyorat turizmi masalalari bo'yicha o'rinbosari lavozimiga tayinlandi. Bunga qadar Tashqi ishlar vazirligida departament direktori lavozimida faoliyat yuritgan.
Nusratilla Zikrillaev turizm va madaniy meros vazirining investitsiyalar, turizm klasterlari va litsenziyalash masalalari bo'yicha o'rinbosari lavozimiga tayinlandi. Bunga qadar Prezident Administratsiyasi mas'ul xodimi vazifasida ishlagan.
Botirjon Shahriyorov turizm va madaniy meros vazirining ommaviy tadbirlar va madaniy meros masalalari bo'yicha o'rinbosari lavozimiga tayinlandi. Bunga qadar Buxoro viloyati hokimining turizm, sport, madaniyat, madaniy meros va ommaviy kommunikatsiyalar masalalari bo'yicha o'rinbosari lavozimida faoliyat yuritgan.
Eslatib o'tamiz, 18 fevral kuni Qonunchilik palatasida o'tkazilgan majlisda Turizm va sport vazirligi ikkiga ajratilgani va ularga rahbarlar nomzodi ma'qullangani xabar qilingandi.